ตลาดหุ้นสหรัฐฯปิดบวก
ตลาดหุ้นสหรัฐฯปิดบวกพอประมาณจากข้อมูลเศรษฐกิจที่สดใส ขณะที่ราคาน้ำมันตลาดลอนดอนปรับลงแรง
16 มี.ค. 2555

ตลาดหุ้นสหรัฐฯปิดบวกพอประมาณจากข้อมูลเศรษฐกิจที่สดใส ขณะที่ราคาน้ำมันตลาดลอนดอนปรับลงแรง
ตลาดหุ้นสหรัฐฯวานนี้(15มี.ค.) ปิดบวกพอสมควร จากชุดข้อมูลทางเศรษฐกิจที่สดใสที่บ่งชี้ว่าเศรษฐกิจของอเมริกากำลังฟื้นตัวในอัตราที่รวดเร็วขึ้น       ดัชนีหุ้นดาวโจนส์ เพิ่มขึ้น 58.66 จุด (0.44 เปอร์เซ็นต์) ปิดที่ 13,252.76 จุด แนสแดก เพิ่มขึ้น 15.64 จุด (0.51 เปอร์เซ็นต์) ปิดที่ 3,056.37 จุด เอสแอนด์พี เพิ่มขึ้น 8.32 จุด (0.60 เปอร์เซ็นต์) ปิดที่ 1,402.60 
ขณะที่ราคาน้ำมันตลาดลอนดอนปรับลงแรงหลังมีข่าวลือว่าสหรัฐฯและอังกฤษ กำลังเตรียมการปล่อยน้ำมันดิบออกจากคลังสำรองทางยุทธศาสตร์ในปีนี้       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน ลดลง 32 เซนต์ ปิดที่ 105.11 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.42 ดอลลาร์ ปิดที่ 123.55 ดอลลาร์ต่อบาร์เรล